William O’Neil คือนักลงทุนแบบใด
ก. William O’ Neil เป็นนักลงทุนผู้คิดค้นหลักการเลือกหุ้น SLIM
ข. William O’ Neil เป็นนักลงทุนผู้คิดค้นหลักการเลือกหุ้น CANSLIM
ค. William O’ Neil เป็นนักลงทุนผู้คิดค้นหลักการเลือกหุ้น CAN
ง. William O’ Neil เป็นนักลงทุนผู้คิดค้นหลักการเลือกหุ้นบิตคอยน์
คำตอบที่ถูกต้องคือ ข.  เนื่องจาก William O’ Neil เป็นนักลงทุนหุ้นที่ประสบความสำเร็จมากที่สุดคนหนึ่ง รวมทั้งยังเป็นนักธุรกิจและเป็นนักเขียนหนังสือที่เกี่ยวกับหุ้นและการลงทุนที่ติดอันดับหนังสือขายดี เขาเกิดที่รัฐโอคลาโฮมาในปี 1933 ซึ่งตรงกับช่วงภาวะเศรษฐกิจตกต่ำครั้งใหญ่หรือ The Great Depression ทำให้เชื่อมั่นในการทำงานหนัก

O’ Neil เริ่มต้นเข้าสู่เส้นทางสายการลงทุนในบริษัท Hayden Stone & Company ในปี 1958 โดยทำหน้าที่เป็นนายหน้าซื้อขายหุ้นจนทำให้มีโอกาสได้ศึกษาแนวทางในการลงทุนที่อยู่บนฐานของการวิเคราะห์ข้อมูลและการสังเกตพฤติกรรมของตลาด

จนในที่สุด เขาก็สามารถคิดค้นหลักการการลงทุนแบบ CANSLIM ที่เป็นการลงทุนแบบ Hybrid ที่วิเคราะห์ทั้งปัจจัยพื้นฐานและการวิเคราะห์กราฟในเชิงเทคนิคจนวิธีนี้รู้จักกันในชื่อ O’ Neil Methodology ที่ใช้มาจนถึงปัจจุบัน

นอกจากนี้ เขายังเป็นผู้ก่อตั้ง William O’Neil + Company บริษัทที่ปรึกษาด้านหุ้นและหลักทรัพย์ขึ้นมาในปี 1963 รวมทั้งเป็นผู้ก่อตั้ง Investor’s Daily หนังสือพิมพ์ด้านธุรกิจของสหรัฐอเมริกาที่ในภายหลังเปลี่ยนชื่อเป็น Investor’s Business Daily และเป็นคู่แข่งสำคัญของหนังสือพิมพ์ Wall Street Journal ด้วย

เขายังเป็นนักเขียนเจ้าของหนังสือที่ติดอันดับหนังสือขายดีที่สุดหลายเล่ม เล่มสำคัญที่สุด คือ“How To Make Money In Stocks: A Winning System In Good Times Or Bad” (ได้รับการแปลเป็นภาษาไทยด้วยมีชื่อว่า “CAN SLIM คัดหุ้นชันยอดด้วยระบบชั้นเยี่ยม”) ที่กลายเป็นหนังสือการลงทุนที่ขายดีที่สุดในปี 1988 และขายได้มากกว่า 4 ล้านเล่มทั่วโลก William O’ Neil จึงถือได้ว่าเป็นผู้ที่มีอิทธิพลกับวงการหุ้นและการลงทุนอย่างมากคนหนึ่ง
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน,3.ตลาดการเงิน & ผลิตภัณฑ์และบริการทางการเงิน